**- ODLUKA O IZBORU NAJPOVOLJNIJEG PONUĐAČA –**

* **OTVORENI POSTUPAK -**

Broj: 05-04-223-11/23

Datum: 18.08.2023. godine

Na osnovu člana 64. stav 1. tačka b) i člana 70. stava 1., 3. i 6. Zakona o javnim nabavkama Bosne i Hercegovine („Sl. glasnik BiH“, broj 39/14,59/22), Pravilnika o javnim nabavkama roba, usluga i radova JU Direkcija regionalnih cesta TK, na Preporuku Komisije za javnu nabavku iznesenu u zapisniku broj: 05-04-223-10/23 od 17.08.2023 godine, u postupku javne nabavke usluga izrade “Osnove Strategije razvoja regionalnih cesta Tuzlanskog kantona u periodu od 2023. do 2033. godine”, direktor JU Direkcija regionalnih cesta TK je donio:

**ODLUKU**

 **o izboru najpovoljnijeg ponuđača za javnu nabavku usluga izrade “Osnove Strategije razvoja regionalnih cesta Tuzlanskog kantona u periodu od 2023. do 2033. godine”**

Član 1.

Prihvata se Preporuka Komisije za javne nabavke,iznesene u zapisniku broj: 05-04-223-10/23 od 17.08.2023. godine i ugovor zajavnunabavku usluga izrade “Osnove Strategije razvoja regionalnih cesta Tuzlanskog kantona u periodu od 2023. do 2033. godine”, dodijeljuje **ponuđaču Konzorcij: DOO AIK INŽENJERING BANOVIĆI (voditelj konzorcija) i NTSI-INSTITUT (član konzorcija)**, za ponuđenu cijenu od **31.500,00 KM bez PDV-a**.

Član 2.

Ugovor će se potpisati sa izabranim ponuđačima po proteku roka od 15 dana, računajući od dana od kada su svi ponuđači obaviješteni o izboru najpovoljnije ponude.

Član 3.

Ova odluka objavit će se na web-stranici www.judctk.ba, istovremeno s upućivanjem ponuđačima koji su sudjelovali u postupku javne nabavke, u skladu sa članom 70. stav (6) Zakona o javnim nabavkama Bosne i Hercegovine.

Član 4.

Ova odluka stupa na snagu danom donošenja i dostavlja se svim ponuđačima koji su sudjelovali u postupku javne nabavke, u skladu sa članom 71. stav (2) Zakona o javnim nabavkama Bosne i Hercegovine.

**O b r a z l o ž e nj e**

Postupak javne nabavke pokrenut je Odlukom o pokretanju postupka javne nabavke broj: 05-04-223/23 od 25.07.2023.g. Javna nabavka je provedena putem otvorenog postupka.

Procijenjena vrijednost javne nabavke bez PDV-a iznosila je 49.829,00 KM.

Obavještenja o nabavci broj 997-1-2-60-3-65/23 objavljeno 26.07.2023. godine.

Komisija za javnu nabavku imenovana je Rješenjem broj: 05-04-223-3/23 od 15.08.2023. godine. Komisija za javnu nabavku dostavila je dana 17.08.2023. godine Zapisnik o radu Komisije 05-04-223-10/23

U postupku po Zapisniku o radu utvrđeno je da je Komisija za javnu nabavku blagovremeno i pravilno izvršila otvaranje ponuda i ocjenu prispjelih ponuda, o čemu je sačinila odgovarajuće zapisnike, u kojima je utvrđeno sljedeće:

* da je ukupan broj pristiglih ponuda 4;
* da je blagovremeno zaprimljeno 4 ponuda;
* nije bilo neblagovremeno zaprimjenih ponuda.

Tokom pregleda i ocjene ponuda Komisija je utvrdila sljedeće:

Ponude svih prijavljenih ponuđača prihvatljive su u pravnom, tehničkom i ekonomskom smislu i ispunjavaju zahtjeve ugovornog organa navedene u tenderskoj dokumentaciji.

U postupku donošenja ove odluke, posebno su cijenjene činjenice da je Komisija, pravilno i potpuno, izvršila ocjenu kvalificiranosti ponuđača te ocjenu prispjelih ponuda, u skladu sa kriterijima iz tenderske dokumentacije. U postupku ocjene provedenog postupka, rukovodilac ugovornog organa nije našao razloge, nepravilnosti niti propuste u radu koji bi eventualno bili osnov za neprihvaćanje preporuke Komisije za javne nabavke. Naime, u postupku je ocijenjeno da je Komisija u svemu pravilno postupila te da je izbor najpovoljnijeg ponuđača izvršen u skladu sa Zakonom o javnim nabavkama Bosne i Hercegovine, podzakonskim aktima, internim aktima i tenderskim dokumentom.

Uvidom u priloženu dokumentaciju, nesporno je da je izabrani ponuđač najbolje ocijenjen zbog utvrđenog kriterija najniže cijene, kako slijedi:

|  |  |  |  |
| --- | --- | --- | --- |
| R.br. | Naziv ponuđača | Cijena bez PDV-a | Broj bodova |
| 1. | Konzorcij: DOO AIK INŽENJERING BANOVIĆI (voditelj konzorcija) iNTSI-INSTITUT (član konzorcija) | 31.500,00 | 100 |
| 2. | DOO IG BANJA LUKA | 32.388,00 |  97,25 |
| 3. | DOO HKP CONSULTINGBANJA LUKA | 32.400,00 | 97,22 |
| 4. | DOO IPSA INSTITUT SARAJEVO | 36.529,00 | 86,23 |

Iz navedenih razloga, primjenom člana 64. stav 1. Zakona o javnim nabavkama Bosne i Hercegovine, odlučeno je kao u dispozitivu.

**POUKA O PRAVNOM LIJEKU**

Protiv ove odluke može se izjaviti žalba Uredu za razmatranje žalbi, putem Ugovornog organa, najkasnije u roku od 10 (deset) dana od dana prijema ove odluke.

 DIREKTOR:

 \_\_\_\_\_\_\_\_\_\_\_\_\_\_\_\_\_\_\_\_\_\_\_

 Zijad Omerčić, dipl. pravnik

Dostaviti:

- Ponuđačima koji su učestvovali u javnoj nabavci

- evidencija

- arhiva